**ΑΝΑΚΟΙΝΩΣΗ**

 Η Επαρχιακή Διοίκηση Πάφου ανακοινώνει ότι την Κυριακή, 16 Νοεμβρίου 2014 και ώρα 11.30π.μ θα τελεστούν τα εγκαίνια του έργου της Ανάπλασης της Πλατείας και του Προαύλιου της Εκκλησίας στην Σαλαμιού.

Τα εγκαίνια θα τελεστούν από τον Εξοχότατο Πρόεδρο της Κυπριακής Δημοκρατίας, κ. Νίκο Αναστασιάδη.

 Το ΄Εργο συγχρηματοδοτήθηκε από Κοινοτικούς πόρους και αφορά στην ανάπλαση, διαμόρφωση και εξωραϊσμό της Πλατείας της Σαλαμιούς. Περιλαμβάνει λιθόστρωση/ πλακόστρωση οδικού δικτύου και της αυλής της εκκλησίας, υπογειοποίηση υπηρεσιών, ανέγερση δημόσιων χώρων υγιεινής, δενδροφύτευση και όλες τις μηχανολογικές και ηλεκτρολογικές εγκαταστάσεις για το φωτισμό του έργου.

 Η μελέτη έγινε από ιδιώτη μελετητή και η εκτέλεση του έργου έγινε με ιδιώτη εργολάβο μετά από δημόσιες προσφορές. Η ολική δαπάνη του έργου ανήλθε στο ποσό των 830.000 ευρώ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Επαρχιακή Διοίκηση Πάφου

7/11/2014